Stesen LRT Taman Melati

ialah stesen LRT Laluan Kelana Jaya yang terletak di utara Kuala Lumpur, Malaysia. Stesen ini dibuka pada 1 Jun 1999 sebagai sebahagian segmen kedua aliran ini yang melalui 12 stesen antara stesen Masjid Jamek dan stesen Gombak (tidak termasuk stesen Sri Rampai).

Ciri-ciri stesen
Lokasi
Stesen Taman Melati terletak berdekatan sempadan Kuala Lumpur-Selayang, dan dibina sepanjang Persiaran Pertahanan. Taman perumahan berdekatan stesen ini adalah Taman Melati, Gombak Setia, Taman Setapak Jaya, dan Taman Cemerlang. Stesen ini juga terletak berhampiran Pangsapuri Gombak, pusat membeli-belah M3, SMK Setapak Indah dan Masjid Salahudin Al-Ayyubi.

Pelan stesen
L1  Platform  <span style=color:#> KJ Arah Selatan →   menghala ke  <span style=color:#> KJ Arah Utara ←   menghala ke   GAras tanah

Stesen ini adalah stesen bertingkat dimana aras legar terletak di atas tanah. Stesen ini mempunyai dua platform sisi di atas ruang legar untuk perkhidmatan Laluan Kelana Jaya. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, kemudahan parkir disediakan oleh Dewan Bandaraya Kuala Lumpur (DBKL). dan rak basikal yang boleh memuatkan sehingga 20 basikal.

Perkhidmatan bas
Bas RapidKL laluan T202 dan T203 berkhidmat di stesen ini.

Rujukan

Kategori:Laluan Kelana Jaya
Kategori:Stesen RapidKL